Езотерічный язык проґрамованя (скорочено есоланґ) є такый язык проґрамованя, котрый быв дізайнованый, жебы отестовав граніцї і можности дісціпліны языків проґрамованя, доказ того, же такый дізайн є вообще можный; або як фіґель ці пародію. Перезывку езотерічный тот языкы носять як ознаку того, же їх цілём не є снага о їх шыроку реалізацію в праксі. Тото і часто і незрозумілость аж обтяжность писаня хоць лем в простых проґрамах їх лучіть од конвенчных языків проґрамованя, котры ся окрім іншого замірявають на обзорность значіня хоснованя. Авторы езотерічных языків проґрамованя ся єднак у своїх дізайнах усилують о то, жебы їх вытворы были турінґ-комплетны.